钦定古今图书集成/理学汇编/学行典/第189卷 > 王𬱖
## 钦定古今图书集成/理学汇编/学行典/第189卷 > 王𬱖

按《安福县志》：王𬱖，幼警敏。胡文定公曾过其父泸溪
草堂，语《春秋》，𬱖听之，能通大义。再试有司，即弃去，曰：
“持古以希今，可乎？”父以诗祸逮狱，𬱖请于决狱，掾苏，
庠曰：“父老矣，愿以身代。”庠白帅，帅怒谪夜郎。夜郎距
家二千里，每徒步省觐，胝足血指，一岁再行，至不忍
归。尝与族从分田，有不满意者，复割己田畀之。与从
兄二人同居，兄没，抚其孤如子，善诗，杨诚斋称其“得
《家传》。”